stanford-oval/wikipedia huggingface dataset:
Koulupudokas

Koulupudokas on useimmin lapsi tai nuori, joka jättää oppivelvollisuutensa suorittamatta määräajassa tai keskeyttää opintonsa.
Suurin osa oppivelvollisuusikäisistä suorittaa Suomessa oppivelvollisuutensa 16 ikävuoteen mennessä. Joidenkin osalta tämä viivästyy koulunkäynnin keskeyttämisen vuoksi. Siksi on keskusteltu oppivelvollisuusikärajan nostamisesta 18 vuoteen. Opetusministeriön tavoitteena on taata jokaiselle suomalaiselle toisen asteen tutkinto. Koulunkäynnin keskeyttäminen on kuitenkin yleistä. Lähes 4 500 peruskoulunsa päättänyttä nuorta oli ilman opiskelupaikkaa 2006. Tämä merkitsee 7% ikäluokasta. Tavoitteena kuitenkin vuodelle 2009 on että vain 2% ikäluokasta jäisi peruskoulun jälkeen opiskelumaailman ulkopuolelle. Syynä koulunkäynnin keskeyttämiseen saattaa olla parantunut työllisyystilanne ja  ammattioppilaitosten sisäänpääsyvaatimusten tiukentuminen lisääntyneen hakijamäärän vuoksi .
Aiheesta muualla

Tero Järvinen ja Markku Vanttaja. Koulupudokkaiden työurat. Vuosina 1985 ja 1995 koulutuksen ja työn ulkopuolella olleiden nuorten urapolkujen vertailua. Yhteiskuntapolitiikka 78 (2013). PDF
Clear Blue Water

| ”Clear Blue Water” OceanLab |
| --- | --- | --- |

Singlen tiedot
 Julkaistu: 1. lokakuuta 2001
 Formaatti: CD, 12", digitaalinen lataus
 Tyylilaji: trance
 Kesto: 03.39
 Levy-yhtiö: Anjunabeats
OceanLabin muut singlet
|   | ”Clear Blue Water” 2001 | ”Sky Falls Down” 2002 |
Clear Blue Water on brittiläisyhtye OceanLabin kappale. Sen julkaisi Anjunabeats koko yhtyeen uran ensimmäisenä singlenä 1. lokakuuta 2001. Kappaleen tuotannosta sekä sanoituksista vastasivat Jono Grant, Justine Suissa, Paavo Siljamäki ja Tony McGuinness. Kappaleeseen liittyvä virallinen musiikkivideo julkaistiin singlen kanssa samoihin aikoihin lukuisilla musiikkivideokanavilla ja videopalvelu YouTubessa 13. marraskuuta 2009. Kappale onnistui pääsemään listoille Alankomaissa.
Kappalelista

Digitaalinen lataus
Clear Blue Water (Radio Edit) - 3:39
Clear Blue Water (Ferry Corsten Radio Edit) - 2:54
Listasijoitukset

Alankomaat (Mega Top 100): 45
Kiwi Farms

| Kiwi Farms |
| --- | --- |
Verkkosivusto:  www.kiwifarms.net
Kaupallinen:  Kyllä
Tyyppi:  keskustelupalsta, wiki
Rekisteröinti:  Ei mahdollista
Kielet:  Englanti
Luonut:  Joshua "Null" Moon
Avattu:  4. helmikuuta 2013
Similarweb-sija:  5902. (kesäkuu 2022)
Nykyinen tila:  Aktiivinen
Kiwi Farms on englanninkielinen keskustelupalsta, jonka yhteyteen kuuluu kaksi wikiä.
Kiwi Farmsin keskustelut seuraavat nettijulkkiksia, erityisesti palstan mainitaan keskittyvän sen  käyttäjien mielisairaiksi tai seksuaalisesti poikkeaviksi mieltämien pilkkaamiseen ja trollaamiseen.
Kiwi Farmsiin läheisesti liittyvä ja sen popularisoima termi on "lolcow", joka tarkoittaa eksentrisiä henkilöitä, joista "lypsetään" huumoria.
Kiwi Farmsin alkuperä on 4chanilla, jossa 2007 huomion kohteeksi nousi kotitekoinen Sonichu-sarjakuva. Sen tekijä oli nettimaineeseen noussut Christian Weston Chandler, myöhemmin Christine Chandler eli Chris-chan. Sarjakuva näytti yhdistelevän Sonic ja Pokémon-hahmoja ja juontavan juurensa Chandlerin elämästä. Chris-chanista luotiin pian artikkeli Encyclopedia Dramatica -wikiin.
Encyclopedia Dramatican lisäksi luotiin Kiwi Farmsin edeltäjä CWCki-wiki tarkentamaan ED:n artikkelia. Vuodesta 2008 Chris-chanin jokainen sarjakuva, twiitti, Facebook-postaus ja videoblogi arkistoitiin wikiin ja niistä keskusteltiin foorumilla.
Vuonna 2013 Kiwi Farms alkoi seurata transsukupuolista pelikehittäjää Chloe Sagalia.
Sagal tuli palstan tietoisuuteen kerättyään 30 000 dollaria Indiegogo-palvelussa väittäen rahojen menevän leikkaukseen, jolla poistettaisiin hengenvaarallinen metallinsirpale hänen kehostaan, mutta oikeasti hänen oli tarkoitus käyttää ne sukupuolenkorjausleikkaukseen.
Sagal teki myöhemmin itsemurhan.
Maaliskuussa 2019 Christchurchin moskeija-ampujan alun perin Facebookissa streamaama moskeija-ammuskelu ja ampujan manifesti ja muuta materiaalia kopioitiin Kiwi Farmsille.
Uuden-Seelannin poliisi vaati palstaa paljastamaan materiaalin kopioineen käyttäjän tiedot, mistä palstan ylläpitäjä Joshua Moon kieltäytyi.
Uusiseelantilaiset palveluntarjoajat ovat estäneet pääsyn palstalle.
Uudessa-Seelannissa ampujan materiaalin levittämisestä voidaan tuomita korkeintaan 14 vuotta vankeutta.
4. syyskuuta 2022 Kiwi Farmsin palveluntarjoaja Cloudflare ilmoitti estäneensä sivuston. Tätä edelsi noin kaksi viikkoa kestänyt painostuskampanja poistaa sivusto netistä, mihin sisältyi DDoS-hyökkäyksiä. Kampanjan kestäessä myös sävy forumilla koveni tappouhkauksiksi.
Aiheesta muualla

KiwiFarms.net
Chevron

| Chevron |
| --- | --- |

Yritysmuoto:  pörssiyhtiö
Osake:  NYSE: CVX
ISIN:  US1667641005
Perustettu:  1879
Toimitusjohtaja:  John S. Watson
Kotipaikka:  San Ramon, Kalifornia, Yhdysvallat
Toimiala:  energia
Tuotteet:  öljy ja kaasu
Liikevaihto:  211 miljardia USD (2014)
Tilikauden tulos:  19,2 miljardia USD (2014)
Henkilöstö:  62 000 (2012)
Infobox OKVirheellinen NIMI-arvo: 
Chevron on yksi maailman suurimmista energiayhtiöistä. Yhtiö on perustettu vuonna 1879. Sen pääkonttori sijaitsee San Ramonissa Kaliforniassa Yhdysvalloissa. Yrityksellä on toimintaa yli 180 maassa. Se toimii kaikilla alueilla öljy- ja kaasuteollisuudessa eli öljyn ja kaasun etsinnässä ja tuotannossa, jalostuksessa, kuljetuksessa ja markkinoinnissa, kemikaalien valmistuksessa ja myynnissä sekä energian tuotannossa.
Chevron oli vuoden 2014 Fortune 500 -listalla kolmannella sijalla.
Historia

California Star Oil Works onnistui löytämään öljyä Pico Canyonista syyskuussa 1876. Yhtiöllä ei kuitenkaan ollut riittäviä pääomia, joten Pacific Coast Oil Co. osti sen vuonna 1879. 1900-luvun alussa Standard Oil (Iowa) osti vaikeuksiin ajautuneen Coast Oilin, ja vuonna 1906 perustettiin Standard Oil of California (Socal), joka onnistuneen markkinoinnin vuoksi tuplasi bensiinin myynnin vuoteen 1901 mennessä. Korkeimman oikeuden päätös toukokuussa 1911 pakotti eriyttämään Standard Oil of Californian emoyhtiöstään. Yhtiö muutti nimensä Chevroniksi vuonna 1984, kun Gulf Oil Corporation oli sulautettu siihen.
Vuonna 2001 Chevron fuusioitui Texacon kanssa, ja uudeksi nimeksi tuli ChevronTexaco. ChevronTexaco palasi käyttämään Chevron-nimeä vuonna 2005. Meksikonlahdella tehtiin useita syvän veden ennätyksiä porauksen kestossa ja syvyydessä.
Tuotanto

Chevron on suurin yksityinen öljyntuottaja Kazakstanissa, missä sen Tengizin ja Karachaganakin kentät tuottivat 831 000 barrelia öljyä ja 48 miljoonaa kuutiometriä kaasua vuonna 2010.
Meksikonlahden Blind Faith -kentällä aloitettiin marraskuussa 2008 tuotanto, jonka määräksi arvioitiin 65 000 barrelia raakaöljyä ja 1,5 miljoonaa kuutiometriä maakaasua. Tahiti-kenttä, jonka huipputuotannoksi arvioitiin 125 000 barrelia öljyä ja noin 2 miljoonaa kuutiometriä kaasua, aloitti toiminnan toukokuussa 2009.
Kern River Oil Field Bakersfieldin lähistöllä on ollut toiminnassa yli 100 vuotta, ja se tuottaa edelleen 10 % koko Yhdysvaltain ja 76 % Kalifornian öljystä.
Chevron rakensi Australiassa Gorgon Gas Projectia, joka valmistui vuonna 2014. Länsi-Australiassa avattiin vuonna 2008 nesteytetyn maakaasun tuotantolaitos, jonka arvioidaan tuottavan vuosittain 16 miljoonaa tonnia
Tuotanto > Uusiutuva energia

Chevron on investoinut uusiutuviin energiamuotoihin ja asettanut päästörajoitustavoitteita, minkä vuoksi se sijoittui ympäristövertailussa parhaimmaksi suurista yhdysvaltalaisista öljy-yhtiöistä.
Hallinto

Johtokunnan (Board of Directors) jäsenet ovat:
| --- | --- |
 John S. Watson, puheenjohtaja ja toimitusjohtaja  Alexander B. Cummings, Jr.  Linnet F. Deily  Robert E. Denham  Alice P. Gast  Enrique Hernandez, Jr. :  Jon Huntsman, Jr.  Charles W. Moorman IV  John G. Stumpf  Ronald D. Sugar  Inge G. Thulin  Carl Ware
Yhteiskuntavastuu

Yhtiön on syytetty kiertäneen veroja yli 3 miljardia dollaria vuosina 1970–2000 monimutkaisella öljynhinnoittelumekanismilla. Chevron ja Texaco omistivat ennen yhdistymistään Caltex-nimisen yhteishankkeen, joka tuotti raakaöljyä yhteistyössä Indonesian valtion öljy-yhtiö Pertaminan kanssa. Yhtiöiden uskotaan käyttäneen Caltexia verojen välttämiseen.
Kaksi ihmistä kuoli ja kaksi haavoittui Nigeriassa yhtiön porauslautalla toukokuussa 1998 sattuneessa ammuskelussa. Porauslautan vallanneet mielenosoittajat syyttivät yhtiötä saastuttamisesta. Yhdysvaltain liittovaltion tuomari salli uhrien omaisten haastaa Chevronin oikeuteen, koska sen osuudesta tapahtumiin oli riittävästi todisteita. Sen väitettiin kutsuneen paikalle Nigerian hallituksen joukkoja ja toimittaneen näille helikoptereita. Saman vuoden tammikuussa neljä ihmistä kuoli ja kaksi kylää poltettiin. Omaiset väittivät Chevronin toimittaneen hallituksen joukoille helikopterin ja veneitä. Yhtiö vapautettiin syytteistä joulukuussa 2008
Yhteiskuntavastuu > Ympäristövahingot

Ecuadorilainen tuomioistuin langetti Chevronille 8,6 miljardin dollarin sakot ympäristön pilaamisesta. Paikalliset alkuasukkaiden ryhmät syyttävät Chevroniin sittemmin liittyneen Texacon kaataneen miljardeja litroja haitallisia aineita jokiin vuosien 1972–1992 välisenä aikana. Yhtiö ilmoitti valittavansa päätöksestä.
Chevronilla on jalostamo Kalifornian Richmondissa, jossa on tapahtunut yli 300 eriasteista vahinkoa, minkä lisäksi siellä on varastossa suuri määrä myrkyllisiä aineita Jalostamo laski vesistöön puhdistamatonta jätevettä vuosina 1991–1995. Yhtiö maksoi asian johdosta 540 000 dollaria korvauksia ja ilmoitti laajentavansa jäteveden puhdistuskapasiteettiaan.
Aiheesta muualla

Kuvia tai muita tiedostoja aiheesta Chevron Wikimedia Commonsissa
Öljysaastetta Ecuadorissa
Koula

Koula tarkoittaa seuraavia asioita:
Koúla, vuoristo Kreikan ja Bulgarian rajalla
Koula, kunta Koulikoron alueella Malissa
Koula, kunta Ségoun alueella Malissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koula”, voi hakea sivunnimihaulla, laajalla sivunnimihaulla tai tekstihaulla.
Chrono

| Chrono |
| --- | --- |
Kehittäjä:  Square
Julkaisija:  Square
Lajityyppi:  roolipeli
Ensijulkaisu:  Chrono Trigger (1995)
Viimeisin julkaisu:  Chrono Cross (1999)
Aiheesta muualla
MobyGames
Lisää peliartikkeleitaVideopelien teemasivulla
Chrono on Squaren kehittämä ja julkaisema roolipelisarja.
Historia

Chrono-pelisarjaan kuuluu kolme eri osaa ja yksi huhuttu jatko-osa. Sarjan ensimmäinen peli oli Chrono Trigger.
Toinen peli oli vain Japanissa vuonna 1996 julkaistu Radical Dreamers. Peli oli saatavana SNES-konsolin lisäosan Satellaviewin kautta eikä se koskaan saanut suurta suosioita pelaajien keskuudessa. Osasyynä tähän oli varmasti pelin lajityyppi: tekstiseikkailu. Osin tästä syystä monet fanit eivät laske peliä osaksi Chrono-sarjaa, mutta peli selvästi mainitsee hahmoja ja esineitä sekä Chrono Triggeristä että myöhemmin Chrono Crossista.
Vuonna 1999 Sonyn PlayStationille julkaistiin Chrono Cross, joka siirsi pelin kolmiulotteiseen maisemaan.
Square rekisteröi tavaramerkin Chrono Break vuonna 2001, mutta antoi sen vanhentua.
Vuonna 2017 Takashi Tokita kertoi että Chrono Break nimellä oli suunniteltu uutta peliä mutta se ei johtanut mihinkään. Yleisluontoinen idea kuitenkin siirtyi peliin Final Fantasy Dimensions II.
Pelit

Chrono Trigger (1995)
Radical Dreamers: Nusumenai Hōseki (1996)
Chrono Cross (1999)
Muuta

Final Fantasy Chronicles sisälsi Final Fantasy IV ja Chrono Trigger peleistä muokatut versiot, joista jälkimmäisessä oli lisää välianimaatioita.
Aiheesta muualla

Pelisarja MobyGamesissä (englanniksi)
Koulamoutou

| Koulamoutou |
| --- | --- |
 vaakuna
 Koulamoutou
 Koordinaatit: 1°08′S, 12°29′E 
Valtio:  Gabon
Maakunta:  Ogooué-Lolo
Väkiluku (2003):  16 270
Aikavyöhyke:  UTC+1
Infobox OKVirheellinen NIMI-arvo: 
Koulamoutou on kaupunki Gabonissa. Se sijaitsee valtion keskiosissa ja on Ogooué-Lolon provinssin pääkaupunki. Kaupungin asukasluku on noin 16 270. Kaupungissa on muun muassa lentokenttä.
Chiptune
Tärkeimmät chiptune-musiikin äänipiirit

Amigan Paula. Chiptune-käsite syntyi Amiga-harrastajien parissa, vaikka juuri Amigan Paula kykeneekin digitoituun PCM-ääneen eikä ole ”pakotettu” piipittävään soundiin. Paulassa on neljä PCM-kanavaa stereona.
AY-3-8910 (Yamahan lisensoima versio on YM2149). General Instrumentsin äänipiiri, jota käytettiin halpuutensa vuoksi lukuisissa koneissa (MSX, ZX Spectrumin myöhemmät mallit, Atari ST, Amstrad CPC, Vectrex). Tämä on äänipiireistä teknisesti vaatimattomin, tuottaen vain kohinaa ja kanttiaaltoa. Kolme kanavaa.
SID - Commodore 64:n äänipiiri. Commodore panosti jonkin verran oman äänipiirinsä kehittämiseen ja se onkin piipittävistä PSG-äänipiireistä monipuolisin. Siinä on analoginen suodatin, useita aaltomuotoja, joskin vain kolme kanavaa.
Nintendon ja Gameboyn äänipiirit. Näissä on neljä kanavaa, jotka on lukittu tietyille aaltomuodoille (2x kanttiaalto, 1x kolmioaalto, 1x kohina) plus yksi 1-bittinen PCM-äänikanava.
POKEY - Atari XL/XE koneiden 1970-luvun puolella kehitetty äänipiiri. Se on hyvin yksinkertainen, mutta siinä on selvästi omanlaisensa metallinen ääni ja neljä kanavaa. Tyypillistä Pokey:n käytölle ovat vaikeudet saada ääni pysymään kunnolla vireessä.
Yamaha YM3812 (OPL2) ja Yamaha YMF262 (OPL3). PC:n monissa äänikorteissa (AdLib, Sound Blaster) käytetyt FM-synteesiin perustuneet Yamahan äänipiirit. Näiden ääni on huomattavasti monipuolisempi kuin vanhempien PSG-äänipiirien, mutta yhä varsin keinotekoisen kuuloista.
Alueelliset erot

Matthew Simmondsin mukaan eurooppalaiseen chiptune-kulttuuriin ovat vaikuttaneet Commodore 64 -muusikot kuten Rob Hubbard ja Martin Galway. Pohjois-Amerikkassa musiikkiin ovat vaikuttaneet myöhemmät alustat kuten NES. Simmondsin mukaan termi chiptune on syntynyt noin vuonna 1989.
Jälkivaikutus

Vuonna 2010 uutisoitiin chiptunen uudesta noususta. Muusikko pystyi lataamaan teoksensa verkkoon, josta sille löytyi nopeasti kuulijoita sekä jäljittelijöitä.
Kirjallisuutta

Kenneth B. McAlpine: Bits and Pieces: A History of Chiptunes.  Oxford University Press, 2018.  doi:10.1093/oso/9780190496098.001.0001.  ISBN 9780190496135.  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Chiptune.com - ladattavia chiptuneja eri formaateissa
Chiptune.de - toinen chiptune-arkisto
Kohina - chiptuneja ja muuta vanhaa tietokonemusiikkia soittava Internet-radio
Ubiktune - chiptune-musiikkia julkaiseva yhteisö
8BitPeoples.com - 8-bittisillä konsoleilla ja tietokoneilla tehdyn musiikin harrastajien yhteisö.
KeygenJukebox.com - Soittaa key generatoreista tunnettuja chiptuneja selaimessa.
The Best of 8 Bit Collective (2006-2011) (englanniksi)
Koula (Koulikoron alue)

| Koula |
| --- | --- |
 Koula
 Koordinaatit: 13°6′49″N, 7°39′14″W 
Valtio:  Mali
Alue:  Koulikoron alue
Piiri:  Koulikoron piiri
Hallinto:  
 – Hallinnon tyyppi:  maalaiskunta
Väkiluku (2009):  23 400
Infobox OKVirheellinen NIMI-arvo: 
Koula on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee 35 kilometriä Koulikorosta pohjoiseen. Kunnassa on 23 400 ja keskuskylässä 3 400 asukasta (vuonna 2009).
Koulan kunta rajoittuu koillisessa Koulikoron piirin Sirakorolan ja Doumban, kaakossa Méguétanin, lounaassa Tienfalan ja Katin piirin Yélékébougoun sekä luoteessa Kolokanin piirin Nossombougoun ja Nonkonin kuntiin. Maisemaa leimaavat ylängöt, tasangot ja sadekauden jälkeen kuivuvat joet.
Kuntaan kuuluu 36 kylää. Väestön pääelinkeino on maanviljely. Tärkeimmät viljelykasvit ovat hirssi, maissi, maapähkinä, puuvilla ja seesami. Lisäksi harjoitetaan karjanhoitoa ja kaupankäyntiä.
Kristian Hovde

Kristian Hovde
Alf Kristian Hovde (6. joulukuuta 1903 Vikersund – 19. elokuuta 1969 Vikersund) oli norjalainen hiihtäjä.
Hovde sijoittui 1930 Oslon MM-kisoissa neljänneksi 18 kilometrin hiihdossa. Hänen uransa paras arvokisasaavutus on hopea 1931 Oberhofin MM-kisoissa 18 kilometrin matkalta. Samoissa kisoissa hän sijoittui 50 kilometrin hiihdossa viidenneksi. 1932 Lake Placidin olympialaisissa Hovde sijoittui 18 kilometrillä kolmanneksitoista.
Norjan mestaruuden Hovde voitti 30 kilometrillä vuonna 1931. Hänen seuransa oli Vikersund IF.
Koza

Koza (ukr. Коза) on perinteinen ukrainalainen kansannäytelmä. Joulunaikaan sitä ovat esittäneet nuorukaiset kiertäen kylissä talosta taloon. Nurin käännettyyn vuohiturkkiin ja naamioon pukeutunut nuorukainen astui taloon ja kumarsi talon isännälle. Sitten hän esitti rituaalitanssin, jonka tarkoituksena oli tuottaa hyvä sato. Muut nuoret lauloivat: ”De Koza h’odyt, tam žyto rodyt, de Koza tup-tup, tam žyta sim kup” (’Missä vuohi kulkee, siinä vehnä kasvaa; mihin vuohi sorkallansa koputtaa, siinä on seitsemän vehnälyhdettä’). Sen jälkeen näytelmässä metsästäjät ja sudet ajavat vuohta takaa ja tappavat sen. Lopussa vuohi herää henkiin ja lausuu toivotuksen, että talonpojan vuodentulo olkoon menestyksekäs. Vuohen mukana saattoi kulkea monenlaisia hahmoja.
Alkuperäinen kozan tarkoitus oli taata talonpojalle menestyksekäs vuosi, mutta aikaa myöten usko taikavoimaan hiipui ja näytelmästä tuli osa joulujuhlien ohjelmistoa.
Christian Thomas

| Christian Thomas |
| --- | --- |

Henkilötiedot
Syntynyt: 26. toukokuuta 1992 (ikä 32) Toronto, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  175 cm
Paino:  80 kg
Pelaajaura
Pääsarjaura:  2012–
Aik. seurat:  Connecticut Whale (AHL) New York Rangers (NHL) Montreal Canadiens (NHL) Hamilton Bulldogs (AHL) St. John’s IceCaps (AHL) Phoenix Coyotes (NHL) Springfield Falcons (AHL) Hershey Bears (AHL) Wilkes-Barre/Scranton Penguins (AHL) Rögle BK (SHL) Traktor Tšeljabinsk (KHL) KooKoo (SML) Barys Nur-Sultan (KHL) SC Bern (NLA) HC Bolzano (ICEHL)
NHL-varaus:  40. varaus, 2010 New York Rangers
Christian Patrick Thomas (s. 26. toukokuuta 1992 Toronto, Ontario, Kanada) on kanadalainen jääkiekkoilija ja olympiamitalisti. Hän on pelannut urallaan aiemmin NHL:ssä New York Rangersin, Montreal Canadiensin ja Arizona Coyotesin joukkueissa yhteensä 27 runkosarjaottelua tehopistein 1+2=3. Thomas on pelannut urallaan myös Ruotsissa, KHL:ssä ja Sveitsissä.
Ura > Seuraura > Junioriura

Thomas varattiin vuonna 2008 CHL:n varaustilaisuudessa ensimmäisellä kierroksella 13. pelaajana OHL-seura London Knightsiin. Hän siirtyi joukkueeseen heti varausta seuranneeksi kaudeksi. Kesken kauden hänet kuitenkin kaupattiin Oshawa Generalsiin. Yhteensä hän pelasi tulokaskaudellaan molemmissa joukkueissa 59 ottelua, joissa teki kahdeksan maalia ja 25 tehopistettä sekä keräsi 14 rangaistusminuuttia. Toisella kaudellaan OHL:ssä ja ensimmäisellä kokonaisella Generalsissa Thomas pelasi 64 runkosarjaottelua, joissa teki 41 maalia ja sijoittui liigan maalipörssin seitsemänneksi. Lisäksi hän oli joukkueen sisäisen pistepörssin ensimmäinen 66 tehopisteellään.
New York Rangers varasi Thomasin toisella kierroksella 40. pelaajana vuoden 2010 NHL:n varaustilaisuudessa.
Kaudella 2010–2011 Thomas teki runkosarjan pelaamissaan 66 ottelussa 54 maalia ja sijoittui maalipörssin toiseksi Tyler Toffolin jälkeen. Lisäksi hän oli pistepörssin kuudennella sijalla. Hän teki yhteensä 99 tehopistettä kauden aikana. Pudotuspeleissä Thomas pelasi kymmenen ottelua tehden yhdeksän maalia ja yhteensä 19 tehopistettä. Hän sijoittui pudotuspelien pistepörssin jaetulle seitsemännelle sijalle. Voittomaaleissa hän sijoittui liigan viidenneksi. Lisäksi hänet valittiin liigan kolmanteen tähdistöön. Thomas pelasi viimeisen OHL-kautensa 2011–2012 aikana 55 ottelua ja teki niissä 34 maalia sekä 33 syöttöpistettä eli yhteensä 67 tehopistettä. Hän pelasi myös kuusi pudotuspeliottelua, joissa teki kaksi maalia sekä kaksi syöttöpistettä.
Thomas on isänsä kanssa ainoa isä-poika -pari, joka on onnistunut iskemään yli 50 maalia yhdellä kaudella OHL:n runkosarjassa.
Ura > Seuraura > Ammattilaisura

Thomas teki toukokuussa 2011 tulokassopimuksen hänet varanneen New York Rangersin kanssa.
Sopimuksen teon jälkeen Thomas jatkoi vielä yhden kauden ajan OHL:ssä Generalsin riveissä. Loppukaudeksi 2011–2012 hän kuitenkin siirtyi Rangersin AHL-farmiseura Connecticut Whaleen, jossa ehti pelata viisi runkosarjaottelua tehden yhden maalin sekä yhden syöttöpisteen. Lisäksi hän pelasi kuusi pisteetöntä pudotuspeliottelua. Ensimmäinen ammattilaismaali syntyi 13. huhtikuuta ottelussa Manchester Monarchsia vastaan.
Thomas pelasi ensimmäisen kokonaisen ammattilaiskautensa 2012–2013 Connecticut Whalessa tehden 73 AHL-ottelussa 19 maalia ja yhteensä 35 tehopistettä. Hänet nostettiin 23. helmikuuta 2013 Rangersin NHL-kokoonpanoon, jossa hän pääsi debytoimaan ottelussa Montreal Canadiensia vastaan. Hän pelasi 12.46 minuuttia, joiden aikana laukoi kaksi kertaa maalia kohti. Thomas lähetettiin ottelun jälkeen takaisin AHL:ään.
Tulokaskautensa jälkeen Thomas tuli heinäkuussa 2013 kaupatuksi Montreal Canadiensiin vaihdossa Danny Kristoon. Thomas pelasi myös Canadiensissa suurimman osan ensimmäisestä kaudestaan AHL:n puolella, mutta pääsi myös pelaamaan kahdessa NHL-ottelussa. Kaudella 2014–2015 Thomas pelasi 18 ottelua NHL:ssä. Hän teki 12. helmikuuta 2015 uransa ensimmäisen NHL-maalin ottelussa Edmonton Oilersia vastaan. AHL:ssä Thomas pelasi kauden aikana 52 ottelua tehden 11 maalia sekä yhtä monta syöttöpistettä.
Thomas teki Canadiensin kanssa yksivuotisen jatkosopimuksen heinäkuussa 2015. Hän ehti pelata Canadiensissa kaudella 2015–2016 viisi NHL-ottelua tehden kaksi syöttöpistettä. Joulukuussa 2015 hänet kaupattiin Arizona Coyotesiin vaihdossa Lucas Lessioon. Hänet lähetettiin Arizonassa suoraan farmiseura Springfield Falconsiin Tammikuussa hänet nostettiin pelaamaan yhtä NHL-ottelua, jonka jälkeen hänet palautettiin takaisin Falconsiin.
Heinäkuussa 2016 Thomas teki vapaana agenttina vuoden mittaisen ja kaksisuuntaisen sopimuksen Washington Capitalsin kanssa.
Tammikuussa 2021 Thomas siirtyi loppukauden 2020–2021 kattavalla sopimuksella SM-liigajoukkue KooKoohon oltuaan alkukauden ilman sopimusta. Hänet hankittiin ensisijaisesti paikkaamaan Trevor Mingoian loppukauden poissaoloa.
Heinäkuussa 2021 Thomas solmi vuoden sopimuksen Barys Nur-Sultanin kanssa.
Ura > Maajoukkueura

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Pyeongchang 2018 | jääkiekko |  |
Thomas kuului pronssia saavuttaneeseen Kanadan joukkueeseen Pyeongchangin olympialaissa 2018.
Thomas pelasi maajoukkueessa ensimmäisen kerran, kun hän edusti Kanadan Ontarion joukkuetta vuoden 2009 World U-17 Hockey Challengessa. Hän pelasi kuusi ottelua, joissa teki kaksi maalia sekä istui kolme kahden minuutin rangaistusta. Thomasin joukkue voitti kultaa turnauksessa.
Thomas edusti Kanadan alle 18-vuotiaiden maajoukkuetta ikäluokan vuoden 2010 maailmanmestaruuskilpailuissa. Hän teki turnauksen aikana kuudessa pelaamassaan ottelussa kaksi maalia sekä yhden syöttöpisteen ja keräsi kuusi rangaistusminuuttia.
Thomas kutsuttiin Kanadan joukkueen turnausta edeltäneelle leirille ennen vuoden 2012 nuorten maailmanmestaruuskisoja. Häntä ei kuitenkaan valittu lopulliseen kisajoukkueeseen.
Muuta

Thomasin isä Steve pelasi omalla urallaan hyökkääjänä pudotuspelit mukaan lukien yhteensä 1399 NHL-ottelua. Hän kuului myös Kanadan vuonna 1994 maailmanmestaruuden voittaneeseen joukkueeseen.